**Α’ ΑΡΣΑΚΕΙΟ – ΤΟΣΙΤΣΕΙΟ ΔΗΜΟΤΙΚΟ ΣΧΟΛΕΙΟ ΕΚΑΛΗΣ**

**Ε Κ Δ Η Λ Ω Σ Ε Ι Σ Μ Α Ρ Τ Ι Ο Υ 2 0 1 4**

**1) 4 Μαρτίου 2014 – 7 Μαρτίου 2014**

**Εβδομάδα Ενημέρωσης για τη Σχολική Βία**

Με αφορμή την Ευρωπαϊκή Ημέρα κατά του Σχολικού Εκφοβισμού
(6 Μαρτίου) οι μαθητές του Α’ Αρσακείου-Τοσιτσείου Δημοτικού Εκάλης θα πραγματοποιήσουν στις τάξεις τους προγράμματα που στόχο θα έχουν την ενημέρωσή τους στο θέμα αυτό.

**2) Τρίτη, 11 Μαρτίου 2014 - Α΄, Ε’, Στ’, ΤΑΞΕΙΣ:**Την Τρίτη 11 Μαρτίου 2014, με αφορμή τις άγιες ημέρες του Πάσχα οι μαθητές των Α’, Ε’ και Στ’ τάξεων θα εκκλησιαστούν στον Άγιο Δημήτριο και θα κοινωνήσουν.

**3) Τρίτη, 11 Μαρτίου 2014 - Δ’ ΤΑΞΗ:**Την Τρίτη 11 Μαρτίου 2014, οι μαθητές της Δ’ τάξης του Α’ Αρσακείου-Τοσιτσείου Δημοτικού Εκάλης θα επισκεφτούν το Μουσείο Γ. Γουναρόπουλου. Εκεί θα γνωρίσουν τη ζωγραφική του
Γ. Γουναρόπουλου και θα γίνει εικαστική δραστηριότητα.

**4) Πέμπτη, 13 Μαρτίου 2014- Β΄, Γ’, Δ’, ΤΑΞΕΙΣ:**Την Πέμπτη 13 Μαρτίου 2014, με αφορμή τις άγιες ημέρες του Πάσχα οι μαθητές των Β’, Γ’ και Δ’ τάξεων θα εκκλησιαστούν στον Άγιο Δημήτριο και θα κοινωνήσουν.

**5) Παρασκευή 14 Μαρτίου 2014 - Α΄ ΤΑΞΗ:

ΔΡΩ «Μέλι, μέλισσα»**

Την Παρασκευή, 14 Μαρτίου 2014, οι μαθητές της Α’ Τάξης του Α΄ Αρσακείου-Τοσιτσείου Δημοτικού Εκάλης θα παρακολουθήσουν το πρόγραμμα «Μέλι, μέλισσα». Το πρόγραμμα είναι σχεδιασμένο για να βιώσουν τα παιδιά με τις ίδιες τις αισθήσεις τους το "θαύμα της μέλισσας" μέσα από διαδραστικές δραστηριότητες. Συγκεκριμένα οι μαθητές θα παίξουν και θα μάθουν για το ρόλο των εργατριών μελισσών. Θα παρατηρήσουν και θα ανακαλύψουν την κυψέλη, τι υπάρχει μέσα σε αυτήν και το επάγγελμα του μελισσοκόμου. Θα δοκιμάσουν, θα πιάσουν με τα χέρια τους και κατασκευάζουν κερί από κερήθρα. Με όλα αυτά τα παιδιά συμμετέχουν ενεργά, συνεργάζονται και διασκεδάζουν, πετυχαίνοντας την εξοικείωσή τους με το θέμα "ΜΕΛΙΣΣΕΣ - ΜΕΛΙ".

**6) Παρασκευή 14 Μαρτίου - Γ΄ ΤΑΞΗ:

ΔΡΩ «Ο πρωτόγονος Άνθρωπος»**

Οι μαθητές της Γ’ τάξης του Α’ Αρσακείου-Τοσιτσείου Δημοτικού Εκάλης θα συμμετέχουν ενεργά στην εξέλιξη της μικρής κοινωνίας των προϊστορικών ανθρώπων. Θα γνωρίζουν βιωματικά τη ζωή στις σπηλιές, την οικογένεια και την ένδυση των προϊστορικών ανθρώπων, τη φωτιά και τους κώδικες επικοινωνίας.

**7) Δευτέρα, 17 Μαρτίου 2014**

Παράδοση Ελέγχων Προόδου Α' Τριμήνου στους γονείς και κηδεμόνες των μαθητών του Α' Αρσακείου- Τοσιτσείου Δημοτικού (ώρα: 15.30 - 17.30).

**8) Τρίτη, 18 Μαρτίου 2014- Β΄ ΤΑΞΗ:

Εργαστήρι Υφάσματος**

Οι μαθητές της Β΄ τάξης του Α΄ Αρσακείου-Τοσιτσείου Δημοτικού Εκάλης, μέσα από το παιχνίδι, το παραμύθι και το κουκλοθέατρο, θα γνωρίσουν την υφαντική τέχνη και τα μυστικά της. Στόχος του βιωματικού προγράμματος «κόβω, ράβω, παίζω» είναι να γνωρίσουν τα παιδιά επαγγέλματα που σχετίζονται με την τέχνη του υφάσματος. Θα καλλιεργήσουν συγκεκριμένες δεξιότητες και θα ανακαλύψουν την αξία της ανακύκλωσης. Έτσι θα φτιάξουν πάνινα παιχνίδια και διακοσμητικά για το δωμάτιό τους.

**9) Τετάρτη 19 Μαρτίου 2014- Ε΄ ΤΑΞΗ:**

 **Βυζαντινό Μουσείο**

Στον όμορφο και ανακαινισμένο χώρο του Βυζαντινού Μουσείου οι μαθητές της Ε’ τάξης του Α’ Αρσακείου-Τοσιτσείου Δημοτικού Εκάλης θα έρθουν σε επαφή με τη βυζαντινή τέχνη μέσα από τα εκθέματα της γλυπτικής, της εικονογραφίας, της αργυροχοΐας των ιερών κειμηλίων και σκευών.

Θα γνωρίσουν την εκκλησιαστική αρχιτεκτονική τα ψηφιδωτά και τα ανάγλυφα μέσα από αξιόλογα δείγματα της βυζαντινής μας κληρονομιάς.

**10) Πέμπτη 20 Μαρτίου 2014 - Α΄, Β΄ ΤΑΞΕΙΣ:**

Παρακολούθηση Εθνικής Γιορτής 25ης Μαρτίου στο Θέατρο των Αρσακείων- Τοσιτσείων Σχολείων. Η ΣΤ΄ τάξη του Α΄ Αρσακείου- Τοσιτσείου Δημοτικού Σχολείου Εκάλης θα παρουσιάσει σε όλους τους μαθητές των Αρσακείων- Τοσιτσείων Δημοτικών θεατρική παράσταση με θέμα την Επανάσταση του 1821.

**11) Παρασκευή, 21 Μαρτίου 2014 - Γ΄, Δ΄ ΤΑΞΕΙΣ:**

Παρακολούθηση Εθνικής Γιορτής 25ης Μαρτίου στο Θέατρο των Αρσακείων- Τοσιτσείων Σχολείων. Η ΣΤ΄ τάξη του Α΄ Αρσακείου- Τοσιτσείου Δημοτικού Σχολείου Εκάλης θα παρουσιάσει σε όλους τους μαθητές των Τοσιτσείων Δημοτικών θεατρική παράσταση με θέμα την Επανάσταση του 1821.

**12) Δευτέρα - 24 Μαρτίου 2014 - Γιορτή 25ης Μαρτίου**

Η ΣΤ΄ τάξη του Α΄ Αρσακείου- Τοσιτσείου Δημοτικού Σχολείου Εκάλης θα παρουσιάσει στο Θέατρο σε επισήμους, γονείς και κηδεμόνες τη γιορτή της 25ης Μαρτίου.

**13) Τρίτη - 25 Μαρτίου 2014 – ΣΤ’ ΤΑΞΗ:** **Συμμετοχή στην παρέλαση**.

**14) Παρασκευή - 28 Μαρτίου 2014 – ΣΤ’ ΤΑΞΗ:**

**Ιστορικό Εθνολογικό Μουσείο «Η νεότερη ιστορία της Ελλάδας»**

Το κτήριο της Παλαιάς Βουλής θα επισκεφθούν οι μαθητές της Στ’ τάξης του Α’ Αρσακείου-Τοσιτσείου Δημοτικού Εκάλης. Εκεί μέσα ζωντανεύουν οι γνώσεις που αποκτούν στο μάθημα της Ιστορίας τους. Η επανάσταση του ‘21, οι ήρωες και τα όπλα τους, τα έγγραφα του αγώνα, οι επιτυχίες των αγωνιστών στη θάλασσα, ο Μακεδονικός αγώνας και οι σημαντικοί σταθμοί της νεότερης ελληνικής ιστορίας θα εντυπωσιάσουν τους μαθητές της ΣΤ΄ τάξης.

**15) Δευτέρα, 31 Μαρτίου 2014 Ε΄, ΣΤ΄ ΤΑΞΗ:**

Παρακολούθηση χαιρετισμών στο Θέατρο των Αρσάκειων-Τοσιτσείων Σχολείων Εκάλης.